pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ผู้บริหารการนิคมอุตสาหกรรมแห่งประเทศไทย นำทีมเจ้าหน้าที่ บริการอาหาร ณ จุดบริการประชาชนของรัฐบาลโดยกระทรวงอุตสาหกรรม
วันอังคารที่ 10 มกราคม 2560
ผู้บริหารการนิคมอุตสาหกรรมแห่งประเทศไทย นําทีมเจ้าหน้าที่ บริการอาหาร ณ จุดบริการประชาชนของรัฐบาลโดยกระทรวงอุตสาหกรรม
9 มค 60 ผู้บริหารการนิคมอุตสาหกรรมแห่งประเทศไทย นําทีมเจ้าหน้าที่ บริการอาหาร ณ จุดบริการประชาชนของรัฐบาลโดยกระทรวงอุตสาหกรรม
รัฐบาลโดยกระทรวงอุตสาหกรรม จัดจุดให้บริการอํานวยความสะดวกแก่ประชาชนบริเวณท้องสนามหลวง จุดบริการที่ 6 หน้าโรงละครแห่งชาติ รอบที่ 1 (07.30 น.) วันที่ 9 มกราคม 2560 นําทีมโดย นางเยาวนุช จิตตินันทน์ ผู้ช่วยผู้ว่าการการนิคมอุตสาหกรรมแห่งประเทศไทย (สายงานบริหาร) นางวรรณวิมล ศรีพงศ์ภัค ผู้อํานวยการฝ่ายชุมชนสัมพันธ์ คณะกรรมการมูลนิธินิคมอุตสาหกรรมไทย
พร้อมด้วยเจ้าหน้าที่จากการนิคมอุตสาหกรรมแห่งประเทศไทย บริการอาหารและเครื่องดื่ม ดังนี้
- ซาลาเปาใส้หมูสับ 600 ชุด
- กาแฟ 300 แก้ว
- โอวัลติน 300 แก้ว
- น้ําส้ม 2, 000 แก้ว
- น้ําดื่ม/น้ําแข็ง 2, 000 แก้ว
แจกจ่ายแก่ทหาร ตํารวจ เจ้าหน้าที่ อาสาสมัคร และประชาชนที่มาร่วมถวายสักการะพระบรมศพและถวายอาลัยแด่พระบาทสมเด็จพระเจ้าอยู่หัวปรมินทรมหาภูมิพลอดุลยเดช โดยหน่วยงานหลักคือการนิคมอุตสาหกรรมแห่งประเทศไทย มูลนิธินิคมอุตสาหกรรมไทย และบริษัท จัดการและพัฒนาทรัพยากรน้ําภาคตะวันออก จํากัด (มหาชน) (EASTWATER)รัฐบาลโดยกระทรวงอุตสาหกรรม จัดจุดให้บริการอํานวยความสะดวกแก่ประชาชนบริเวณท้องสนามหลวง จุดบริการที่ 6 หน้าโรงละครแห่งชาติ รอบที่ 1 (07.30 น.) วันที่ 9 มกราคม 2560 นําทีมโดย นางเยาวนุช จิตตินันทน์ ผู้ช่วยผู้ว่าการการนิคมอุตสาหกรรมแห่งประเทศไทย (สายงานบริหาร) นางวรรณวิมล ศรีพงศ์ภัค ผู้อํานวยการฝ่ายชุมชนสัมพันธ์ คณะกรรมการมูลนิธินิคมอุตสาหกรรมไทย
พร้อมด้วยเจ้าหน้าที่จากการนิคมอุตสาหกรรมแห่งประเทศไทย บริการอาหารและเครื่องดื่ม ดังนี้
- ซาลาเปาใส้หมูสับ 600 ชุด
- กาแฟ 300 แก้ว
- โอวัลติน 300 แก้ว
- น้ําส้ม 2, 000 แก้ว
- น้ําดื่ม/น้ําแข็ง 2, 000 แก้ว
แจกจ่ายแก่ทหาร ตํารวจ เจ้าหน้าที่ อาสาสมัคร และประชาชนที่มาร่วมถวายสักการะพระบรมศพและถวายอาลัยแด่พระบาทสมเด็จพระเจ้าอยู่หัวปรมินทรมหาภูมิพลอดุลยเดช โดยหน่วยงานหลักคือการนิคมอุตสาหกรรมแห่งประเทศไทย มูลนิธินิคมอุตสาหกรรมไทย และบริษัท จัดการและพัฒนาทรัพยากรน้ําภาคตะวันออก จํากัด (มหาชน) (EASTWATER)
รัฐบาลไทย-ข่าวทำเนียบรัฐบาล-รมว.ศธ.หารือ กกร.หนุนหลักสูตร BTEC ช่วยผลิตบุคลากรตอบโจทย์พัฒนาประเทศ
วันพฤหัสบดีที่ 7 มีนาคม 2562
รมว.ศธ.หารือ กกร.หนุนหลักสูตร BTEC ช่วยผลิตบุคลากรตอบโจทย์พัฒนาประเทศ
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เข้าร่วมการประชุมคณะกรรมการร่วมภาคเอกชน (สภาหอการค้าแห่งประเทศไทย สภาอุตสาหกรรมแห่งประเทศไทย และสมาคมธนาคารไทย) หรือ กกร.
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เข้าร่วมการประชุมคณะกรรมการร่วมภาคเอกชน (สภาหอการค้าแห่งประเทศไทย สภาอุตสาหกรรมแห่งประเทศไทย และสมาคมธนาคารไทย) หรือ กกร. เพื่อหารือการผลิตบุคลากรตอบโจทย์ความต้องการภาคเอกชนและการพัฒนาประเทศ เมื่อวันพุธที่ 6 มีนาคม 2562 ณ โรงแรมเรเนซองส์ ราชประสงค์
รมว.ศึกษาธิการกล่าวว่า การผลิตกําลังคนต้องเป็นไปตามตลาด ที่ผ่านมาเป็น Supply Driven ต่อให้รู้ตัวเลขความต้องการกําลังคน แต่ตั้งผ่านหลายขั้นตอน ตั้งคณะกรรมการมากมาย หลักสูตรอาชีวศึกษาปัจจุบันเรียนครบชั่วโมงก็จบการศึกษา ไม่ได้บอกความสามารถในเชิงสมรรถนะ ต้องปลดปล่อยการศึกษาให้มีอิสระเป็นไปตามกลไกของตลาดอย่างเสรี ไม่ควรกําหนดมากจนเกินไป เพราะโลกเปลี่ยนแปลงเร็ว ที่ผ่านมา Central Planning ล้มเหลว
จึงได้นําหลักสูตร BTEC ของ Pearson สหราชอาณาจักร มาช่วยอาชีวศึกษามีจุดมุ่งหมายให้เด็กมีทักษะสมรรถนะและมีงานทํา มีกว่า 3,000 หลักสูตร เรียนเป็น Level จบแล้วได้เงินเดือนตามสมรรถนะ ทักษะและความสามารถ ทํางานได้ทั่วโลก ตลอดจนเจรจากับ กยศ. และออมสิน เรื่องการกู้ยืมเงินเพื่อการศึกษาในหลักสูตร BTEC อีกทั้งมีหลักสูตรของประเทศอื่น ๆ เข้ามาด้วย
การหารือครั้งนี้ ขอความมั่นใจว่าภาคเอกชนและภาคอุตสาหกรรมจะประกาศรับสมัครงานหรือรับเด็กอาชีวศึกษาจากหลักสูตร BTEC และหลักสูตรอาชีวศึกษานานาชาติอื่น ๆเพื่อส่งเสริมและสนับสนุนให้เด็กมีงานทําแน่นอน หากมีตัวอย่างของเด็กหลักสูตรอาชีวะนานาชาติ ที่ประสบความสําเร็จก็จะเป็นการดึงดูดเด็กให้มาเรียนอาชีวะนานาชาติมากขึ้น เป็นการจัดการเรียนการสอนตามความต้องการของตลาดแรงงานจริง ๆ (Demand Driven) คณะกรรมการอาชีวะนานาชาติ มีประธานสภาหอการค้าต่างประเทศในประเทศไทยร่วมเป็นคณะกรรมการ ทําให้มีหลักสูตรจากประเทศต่าง ๆ เป็นทางเลือกให้กับเด็กอาชีวะ ทั้งนี้ สถาบันอาชีวศึกษาใดมีความสนใจและต้องการนําหลักสูตรของประเทศใดไปปรับใช้ในการเรียนการสอน ตามบริบทของแต่ละสถานศึกษา
สําหรับความสําคัญของทักษะภาษาอังกฤษ เป็นเครื่องมือหนึ่งในการเข้าถึงข้อมูลต่าง ๆ ทั่วโลก รัฐบาลชุดนี้ดําเนินการหลายอย่าง เป็นยุคที่คนตื่นตัวกับการพัฒนาทักษะภาษาอังกฤษอย่างมาก เช่น Boot Camp, English for All, สิ่งสําคัญที่สุดคือการทําให้ภาษามีความจําเป็นต้องใช้ ในส่วนของการพัฒนาครูก็ได้พัฒนาครูในหลายด้าน เห็นด้วยที่ครูต้องเก่งในวิชาที่สอน รักวิชาที่สอนและรักเด็ก การกวดวิชาลดลงเพราะรัฐบาล เว็บไซต์ติวฟรีดอทคอม คัดเลือกผู้อํานวยการสํานักงานเขตพื้นที่การศึกษาในรูปแบบเดียวกับภาคเอกชน
Writtenbyอรพรรณ ฤทธิ์มั่น
Photo Creditยุทธพงศ์ เลือกกลั่นดี
Rewriterนวรัตน์ รามสูต
Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-EXIM BANK แต่งตั้งรองกรรมการผู้จัดการ สายงานรับประกันการส่งออกและลงทุน
วันพุธที่ 3 พฤษภาคม 2560
EXIM BANK แต่งตั้งรองกรรมการผู้จัดการ สายงานรับประกันการส่งออกและลงทุน
EXIM BANK แต่งตั้งนางวรางคณา วงศ์ข้าหลวง เป็นรองกรรมการผู้จัดการ ดูแลสายงานรับประกันการส่งออกและลงทุน ตั้งแต่วันที่ 2 พฤษภาคม 2560 เป็นต้นไป
ธนาคารเพื่อการส่งออกและนําเข้าแห่งประเทศไทย (EXIM BANK) แต่งตั้งนางวรางคณา วงศ์ข้าหลวง เป็นรองกรรมการผู้จัดการ ดูแลงานด้านการรับประกันการส่งออกและลงทุน ทั้งนี้ มีผลตั้งแต่วันที่ 2 พฤษภาคม 2560 เป็นต้นไป
นางวรางคณาจบการศึกษาปริญญาโท บริหารธุรกิจ สาขาการตลาด จากสถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัย และปริญญาตรี เศรษฐศาสตร์ มหาวิทยาลัยธรรมศาสตร์ เคยทํางานเป็นผู้อํานวยการอาวุโส ฝ่ายโครงการระหว่างประเทศ และผู้ช่วยกรรมการผู้จัดการ EXIM BANK รองกรรมการผู้จัดการ ดูแลงานกรมธรรม์ สินไหมและการรับประกันต่อ บริษัท อาคเนย์ประกันภัย จํากัด และล่าสุดดํารงตําแหน่ง Senior Vice President, Finance Department บริษัท บ้านปู จํากัด (มหาชน) ก่อนจะกลับเข้าร่วมงานกับ EXIM BANK
สอบถามรายละเอียดเพิ่มเติมได้ที่ส่วนประชาสัมพันธ์ สํานักบริหาร EXIM BANK สํานักงานใหญ่
โทร. 0 2271 3700, 0 2278 0047, 0 2617 2111 ต่อ 1141-6
EXIM Thailand Appoints New Senior Executive Vice President In Charge of Export Credit and Investment Insurance
EXIM Thailand appointed Mrs. Warangkana Wongkhaluang as Senior Executive Vice President overseeing Export Credit and Investment Insurance, effective on May 2, 2017.
Export-Import Bank of Thailand (EXIM Thailand) appointed Mrs. Warangkana Wongkhaluang, as Senior Executive Vice President to oversee the Bank’s export credit and investment insurance services. The appointment became effective on May 2, 2017.
Mrs. Warangkana obtained a master’s degree of Business Administration in Marketing from Sasin Graduate Institute of Business Administration of Chulalongkorn University, and a bachelor’s degree in Economics from Thammasat University. Previously, she served as Senior Vice President of International Project Department and Executive Vice President of EXIM Thailand and Senior Executive Vice President, supervising underwriting, claim and reinsurance departments of SouthEast Insurance Co., Ltd. Most recently, before joining EXIM Thailand, she worked as Senior Vice President of Finance Department, Banpu Public Company Limited.
For further information, please contact Public Relations Division, Office of Top Management
Tel. 0 2271 3700, 0 2278 0047, 0 2617 2111 ext. 1141-6
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-	 รมว.ทส. เป็นประธานการประชุมคณะกรรมการมูลนิธิผู้พิทักษ์ป่าครั้งที่ 3/2561
วันศุกร์ที่ 19 ตุลาคม 2561
รมว.ทส. เป็นประธานการประชุมคณะกรรมการมูลนิธิผู้พิทักษ์ป่าครั้งที่ 3/2561
รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานการประชุมคณะกรรมการมูลนิธิผู้พิทักษ์ป่าครั้งที่ 3/2561 โดยมีผู้บริหาร กรมป่าไม้ กรมอุทยานแห่งชาติ สัตว์ป่า และพันธุ์พืช และ กรมทรัพยากรทางทะเลและชายฝั่ง เข้าร่วมประชุม
รมว.ทส. เป็นประธานการประชุมคณะกรรมการมูลนิธิผู้พิทักษ์ป่าครั้งที่ 3/2561
วันนี้ (19 ตุลาคม 2561) เวลา 16.45 น. รัฐมนตรีว่าการกระทรวงทรัพยากรธรรมชาติและสิ่งแวดล้อม (พลเอก สุรศักดิ์ กาญจนรัตน์)เป็นประธานการประชุมคณะกรรมการมูลนิธิผู้พิทักษ์ป่าครั้งที่ 3/2561 โดยมี นายพงศ์บุณย์ ปองทอง รองปลัดกระทรวงทรัพยากรธรรมชาติและสิ่งแวดล้อม รักษาราชการแทนอธิบดีกรมป่าไม้ นายธัญญา เนติธรรมกุล อธิบดีกรมอุทยานแห่งชาติ สัตว์ป่า และพันธุ์พืชนายจตุพร บุรุษพัฒน์ อธิบดีกรมทรัพยากรทางทะเลและชายฝั่ง และคณะกรรมการมูลนิธิฯ เข้าร่วมประชุม ณ ที่ทําการมูลนิธิผู้พิทักษ์ป่า อาคารศูนย์วิจัยและฝึกอบรม กรมอุทยานแห่งชาติ สัตว์ป่า และพันธุ์พืช เพื่อรับทราบงบดุลของมูลนิธิฯ การเปิดบัญชีธนคารไทยพาณิชย์ สรุปความก้าวหน้าเรื่อง มูลนิธิไพรพิทักษ์ พีระศักดิ์ อดิศรประเสริฐ และกรมป่าไม้มอบเงินจากการจัดกิจกรรมเพื่อผู้พิทักษ์ป่า ทั้งนี้ ที่ประชุมจะร่วมกันพิจารณาแผนการหารายได้ ปี 2562 และการสนับสนุน "มูลนิธิพิทักษ์อุทยานแห่งชาติเขาใหญ๋": "เขาใหญ่มาราธอน" ในโอกาสนี้ด้วย
รัฐบาลไทย-ข่าวทำเนียบรัฐบาล-คณะผู้บริหารโรงเรียนในเครือมาร์มาร่า เข้าเยี่ยมคารวะ หม่อมหลวงปนัดดา ดิศกุล รัฐมนตรีประจำสำนักนายกรัฐมนตรี
วันจันทร์ที่ 17 ตุลาคม 2559
คณะผู้บริหารโรงเรียนในเครือมาร์มาร่า เข้าเยี่ยมคารวะ หม่อมหลวงปนัดดา ดิศกุล รัฐมนตรีประจําสํานักนายกรัฐมนตรี
คณะผู้บริหารโรงเรียนในเครือมาร์มาร่า เข้าเยี่ยมคารวะ หม่อมหลวงปนัดดา ดิศกุล รัฐมนตรีประจําสํานักนายกรัฐมนตรี
วันนี้ (25 สิงหาคม 2559) เวลา 13.30 น. ณ ห้องรับรอง ตึกนารีสโมสร ทําเนียบรัฐบาล นายเมธิน อัสคัน ประธานผู้บริหารโรงเรียนมาร์มาร่า วิชัยวิทยา นําคณะผู้บริหารโรงเรียนนานาชาติ สถานศึกษาในเครือมาร์มาร่า คณาจารย์และตัวแทนนักเรียน เข้าเยี่ยมคารวะ หม่อมหลวงปนัดดา ดิศกุล รัฐมนตรีประจําสํานักนายกรัฐมนตรี เนื่องในโอกาสที่โรงเรียนได้รางวัลสถานศึกษาพระราชทาน ระดับประถมศึกษาขนาดกลาง ประจําการศึกษา พ.ศ. 2558
โอกาสนี้ รัฐมนตรีประจําสํานักนายกรัฐมนตรี ได้กล่าวแสดงความชื่นชมยินดี ที่โรงเรียนได้รับรางวัลสถานศึกษาพระราชทาน ระดับประถมศึกษาขนาดกลาง ประจําการศึกษา พ.ศ. 2558 พร้อมกล่าวถึงเรื่องราวที่ยังคงจารึกในความทรงจําอันเกี่ยวกับสถานศึกษาอันทรงเกียรติแห่งนี้ เมื่อครั้งที่รัฐมนตรีฯ ได้ดํารงตําแหน่งเป็นผู้ว่าราชการจังหวัดเชียงใหม่ อีกด้วย
พร้อมกันนี้ คณะผู้บริหารโรงเรียนนานาชาติ ได้กล่าวขอบคุณทุกหน่วยงานในประเทศไทย ที่ได้ให้การสนับสนุนให้สถานศึกษาได้มีโอกาสรับใช้สังคมไทยมาโดยตลอด ซึ่งทางสถานศึกษาในเครือมาร์มาร่าและ บุคลากรทุกคนพร้อมที่จะรับใช้สังคมไทยเช่นนี้ต่อไป
สําหรับโรงเรียนมาร์มาร่า วิชัยวิทยานี้ เป็นโรงเรียนสองภาษาแห่งแรกในภาคเหนือ ก่อตั้งขึ้นในปี พ.ศ 2539 โดยมีวัตถุประสงค์หลักในการก่อตั้งโรงเรียนคือ เพื่อให้เกิดการศึกษาที่ดี และเกิดความสัมพันธ์เป็นอันหนึ่งอันเดียวกัน มุ่งมั่นในการผสมผสานการเรียนรู้ระหว่างนานาชาติและการเรียนรู้แบบไทย ซึ่งจะเป็นการช่วยให้นักเรียนประสบความสําเร็จในการเรียนรู้ได้ดียิ่งขึ้น รวมไปถึงช่วยให้นักเรียนเกิดการเรียนรู้ที่มีคุณภาพ และมีคุณธรรมจริยธรรมที่ดีงาม เห็นคุณค่าของวัฒนธรรมไทย ในปัจจุบัน โรงเรียนมาร์มาร่าฯ ได้รับรางวัลโรงเรียนพระราชทานในปีการศึกษา 2553 อีกทั้ง นักเรียนยังได้รับรางวัลและเกียรติบัตรต่าง ๆ มากมายจากการแข่งขันทางวิชาการระดับนานาชาติ ในหลายประเทศ เช่น ประเทศสหรัฐอเมริกา ประเทศตุรกี ประเทศโรมาเนีย และประเทศจอเจียร์
---------------------------------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-เดินหน้าโครงการภายใต้ “ไทยนิยม” เพื่อสร้างรากฐานเศรษฐกิจให้ยั่งยืน
วันอังคารที่ 13 พฤศจิกายน 2561
เดินหน้าโครงการภายใต้ “ไทยนิยม” เพื่อสร้างรากฐานเศรษฐกิจให้ยั่งยืน
โครงการไทยนิยมยั่งยืนประกอบด้วยโครงการหลัก 3 ส่วน คือ การเสริมสร้างอาชีพผู้มีรายได้น้อย การส่งเสริมการเกษตร และการพัฒนาความเข้มแข็งชุมชน ซึ่งมีทั้งการจัดสรรเงินหมู่บ้านละ 200,000 บาท
จันทร์ที่ 12 พ.ย.61
เดินหน้าโครงการภายใต้ “ไทยนิยม” เพื่อสร้างรากฐานเศรษฐกิจให้ยั่งยืน
ต่อจากนี้ไป ขอเชิญรับฟังไทยคู่ฟ้า ครับ
โครงการไทยนิยมยั่งยืนประกอบด้วยโครงการหลัก 3 ส่วน คือ การเสริมสร้างอาชีพผู้มีรายได้น้อย การส่งเสริมการเกษตร และการพัฒนาความเข้มแข็งชุมชน ซึ่งมีทั้งการจัดสรรเงินหมู่บ้านละ 200,000 บาท การส่งเสริมการท่องเที่ยวเมืองรอง และการพัฒนากองทุนหมู่บ้าน ซึ่งที่ผ่านมาเจ้าหน้าที่ได้ลงพื้นที่รวบรวมความคิดเห็นและความต้องการของประชาชนกว่า 8 ล้านคน เพื่อเก็บข้อมูลความเดือดร้อนและวิเคราะห์ปัญหาเป็นรายครัวเรือน โดยให้ประชาชนเป็นผู้เสนอโครงการพัฒนาด้วยตนเอง มีโครงการที่ประสบความสําเร็จแล้ว เช่น การซ่อมระบบประปา ถนน สร้างฝายชะลอน้ํา ขุดลอกคลอง สร้างโรงเพาะเห็ด แปรรูปผลไม้ เป็นต้น ทั้งนี้ รัฐบาลมุ่งหวังให้ชุมชนมีส่วนร่วม ลดความเหลื่อมล้ํา และสร้างรายได้ให้ประชาชนอย่างยั่งยืน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล- สรุปข่าวการประชุมคณะรัฐมนตรี 13 กันยายน 2559
วันอังคารที่ 1 พฤศจิกายน 2559
สรุปข่าวการประชุมคณะรัฐมนตรี 13 กันยายน 2559
วันนี้ (13 กันยายน 2559) เวลา 09.00 น. ณ ห้องประชุม 501 ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะรัฐมนตรี
รัฐบาลไทย-ข่าวทำเนียบรัฐบาล-ข้อความสารแสดงความเสียใจของนายกรัฐมนตรีและรัฐมนตรีว่าการกระทรวงการต่างประเทศต่อผลกระทบของพายุไซโคลนอำพันต่อสาธารณรัฐประชาชนบังกลาเทศ
วันพุธที่ 27 พฤษภาคม 2563
ข้อความสารแสดงความเสียใจของนายกรัฐมนตรีและรัฐมนตรีว่าการกระทรวงการต่างประเทศต่อผลกระทบของพายุไซโคลนอําพันต่อสาธารณรัฐประชาชนบังกลาเทศ
ข้อความสารแสดงความเสียใจของนายกรัฐมนตรีและรัฐมนตรีว่าการกระทรวงการต่างประเทศต่อผลกระทบของพายุไซโคลนอําพันต่อสาธารณรัฐประชาชนบังกลาเทศ
ตามที่เกิดพายุไซโคลนอําพันในสาธารณรัฐประชาชนบังกลาเทศ นั้น พลเอก ประยุทธ์ จันทร์โอชา นายกรัฐมนตรี ได้มีข้อความสารถึงชีค ฮาสินา นายกรัฐมนตรีสาธารณรัฐประชาชนบังกลาเทศ และนายดอน ปรมัตถ์วินัย รัฐมนตรีว่าการกระทรวงการต่างประเทศ ได้มีข้อความสารถึงนายอะบูลกาลาม อับดุล โมเมน รัฐมนตรีว่าการกระทรวงการต่างประเทศสาธารณรัฐประชาชนบังกลาเทศต่อเหตุวาตภัยดังกล่าว
1. ข้อความสารจากพลเอกประยุทธ์ จันทร์โอชา นายกรัฐมนตรี ถึงชีค ฮาสินา นายกรัฐมนตรีสาธารณรัฐประชาชนบังกลาเทศ
Excellency,
On behalf of the Government and people of Thailand, I would like to express my heartfelt condolences and sincere sympathy to you, and through you, to the people of Bangladesh affected by Cyclone Amphan. I am deeply saddened by the news on the loss of lives and destruction of infrastructure caused by this natural disaster.
During these difficult times, I wish to express our solidarity with the people of Bangladesh. While we pray for a speedy recovery, I am confident that under your able leadership and the strong spirit of the people, Bangladesh will soon recover from this calamity.
Accept, Excellency, the renewed assurances of my highest consideration.
General Prayut Chan-o-cha (Ret.)
Prime Minister of the Kingdom of Thailand
2. ข้อความสารจากนายดอน ปรมัตถ์วินัย รัฐมนตรีว่าการกระทรวงการต่างประเทศ ถึงนายอะบูลกาลาม อับดุล โมเมน รัฐมนตรีว่าการกระทรวงการต่างประเทศสาธารณรัฐประชาชนบังกลาเทศ
Excellency,
I have learnt with deep sorrow of the loss of lives and destruction of properties caused by the recent Cyclone Amphan in many areas of Bangladesh. I would like to take this opportunity to extend my sincere sympathy and condolences to you, and through you, to those affected by this disaster.
Our thoughts and prayers go out to all the victims of the cyclone during this time of distress. I remain confident that with the rapid response and management of the Government of Bangladesh, the situation will return to normalcy soon.
Accept, Excellency, the renewed assurances of my highest consideration.
Don Pramudwinai
Minister of Foreign Affairs of the Kingdom of Thailand
รัฐบาลไทย-ข่าวทำเนียบรัฐบาล-ก.แรงงาน มอบหน้ากากผ้าป้องโควิด -19 แก่สื่อมวลชน [กระทรวงแรงงาน]
วันศุกร์ที่ 10 เมษายน 2563
ก.แรงงาน มอบหน้ากากผ้าป้องโควิด -19 แก่สื่อมวลชน [กระทรวงแรงงาน]
ผู้ช่วยรัฐมนตรีประจํากระทรวงแรงงาน ส่งมอบหน้ากากผ้าแก่สื่อมวลชนนําไปแจกจ่ายแก่พนักงานในองค์กรป้องกันความเสี่ยงจากการติดเชื้อไวรัสโคโรนา 2019 (Covid-19)
วันที่ 10 เมษายน 2563 ดร.ดวงฤทธิ์ เบ็ญจาธิกุล ชัยรุ่งเรื่อง ผู้ช่วยรัฐมนตรีประจํากระทรวงแรงงาน ได้ส่งมอบหน้ากากผ้าให้แก่สื่อมวลชน ประกอบด้วย เนชั่นทีวี หนังสือพิมพ์ไทยโพสต์ หนังสือพิมพ์ไทยรัฐ มติชน ข่าวสด เดลินิวส์ รวมจํานวนทั้งสิ้นกว่า 1,000 ชิ้น เพื่อนําไปแจกจ่ายให้แก่พนักงานในองค์กรไว้ใช้ประโยชน์ในการป้องกันความเสี่ยงจากการติดเชื้อไวรัสโคโรนา 2019 (Covid-19) ต่อไป
สําหรับหน้ากากผ้าดังกล่าว เป็นผลิตภัณฑ์ที่เป็นผลผลิตจากการฝึกอาชีพ โดยกรมพัฒนาฝีมือแรงงาน กระทรวงแรงงาน ภายใต้มาตรการเยียวยาผู้ได้รับผลกระทบจากการระบาดของโรคไวรัสโคโรนา (Covid-19) ที่ว่างงานหรือถูกเลิกจ้าง ซึ่งมีกระบวนการผลิตที่ได้มาตรฐาน มีคุณภาพ และปลอดภัยจากสารเคมี โดยหน้ากากผ้าที่ใช้แล้วสามารถนําไปซักเพื่อกลับมาใช้ซ้ําได้อีก
รัฐบาลไทย-ข่าวทำเนียบรัฐบาล-​ปลัดกอบชัยฯ นำคณะผู้บริหารเยี่ยมชมพร้อมรับฟังปัญหา ข้อเสนอต่างๆ ของผู้ประกอบการในนิคมฯ หลักชัยเมืองยาง คาดปี 67 นิคมฯ สามารถรองรับยางในประเทศได้มากกว่า 8 แสน-1 ล้านตัน
วันศุกร์ที่ 1 พฤศจิกายน 2562
​ปลัดกอบชัยฯ นําคณะผู้บริหารเยี่ยมชมพร้อมรับฟังปัญหา ข้อเสนอต่างๆ ของผู้ประกอบการในนิคมฯ หลักชัยเมืองยาง คาดปี 67 นิคมฯ สามารถรองรับยางในประเทศได้มากกว่า 8 แสน-1 ล้านตัน
​ปลัดกอบชัยฯ นําคณะผู้บริหารเยี่ยมชมพร้อมรับฟังปัญหา ข้อเสนอต่างๆ ของผู้ประกอบการในนิคมฯ หลักชัยเมืองยาง คาดปี 67 นิคมฯ สามารถรองรับยางในประเทศได้มากกว่า 8 แสน-1 ล้านตัน
จ.ระยอง : วันนี้ (1 พฤศจิกายน 2562) นายกอบชัย สังสิทธิสวัสดิ์ ปลัดกระทรวงอุตสาหกรรม พร้อมด้วยนายเอกภัทร วังสุวรรณ ผู้ตรวจราชการอุตสาหกรรม นายประกอบ วิวิธจินดา ผู้ตรวจราชการกระทรวงอุตสาหกรรม รักษาการอธิบดีกรมโรงงานอุตสาหกรรม และคณะ ลงพื้นที่จังหวัดระยอง เยี่ยมชมการดําเนินงานของ นิคมอุตสาหกรรมหลักชัย เมืองยาง เยี่ยมชมกระบวนการผลิตของโรงงานของบริษัท เซนจูรี่ไทร์ (ประเทศไทย) จํากัด ผู้ผลิตยางล้อสําหรับรถยนต์ และรถบรรทุก แบบอัตโนมัติ (Highly automated smart tire factory) ทุกไลน์การผลิตของบริษัทฯ กว่า 90% ใช้ระบบอัตโนมัติในการดําเนินงาน สามารถผลิตยางได้มากกว่า 10 ล้านเส้น/ปี ส่วนใหญ่ส่งออกไปยังจีน ญี่ปุ่น อเมริกา และยุโรป ขณะนี้อยู่ระหว่างการขยายการลงทุนเฟส 2 คาดว่าจะสามารถเปิดดําเนินการได้ในเดือนสิงหาคม 2563
นอกจากนี้ ยังได้เยี่ยมชมการดําเนินงานของ บริษัท เจ เอส วาย ลาเท็กซ์ โปรดักส์ (ไทยแลนด์) จํากัด ผลิตเครื่องนอนยางพารา ฟูก หมอน จากยางพารา กําลังการผลิตกว่า 2 ล้านใบ/ปี ส่วนใหญ่ส่งออกไปยังจีน
นายกอบชัยฯ กล่าวว่าภาครัฐพร้อมช่วยเหลือ สนับสนุนผู้ประกอบในทุกด้านไม่ว่าจะเป็นสิทธิประโยชน์ สินเชื่อเพื่อการลงทุนหรือขยายกิจการ ฯลฯ"
ด้านนายหลักชัย กิตติพล ประธานเจ้าหน้าที่บริหาร บริษัท ไทรเบคก้า เอ็นเตอร์ไพรส์ จํากัด ผู้ประกอบการนิคมอุตสาหกรรมหลักชัยเมืองยาง จ.ระยอง กล่าวว่า ขณะนี้นิคมอุตสาหกรรมหลักชัยเมืองยาง อยู่ระหว่างการสร้างเฟสที่ 2 เนื้อที่ 2,000 ไร่ ซึ่งอยู่ติดกับพื้นที่เฟสแรก 2,200 ไร่ โดยรวมแล้วจะส่งผลให้นิคมฯแห่งนี้มีพื้นที่กว่า 4,200 ไร่ ทั้งหมดเป็นไปตามแผนการลงทุน 5 ปี (2563-2567)ที่ตั้งเป้าหมายจะใช้พื้นที่เหล่านี้รองรับยางในประเทศ ได้กว่า 8 แสน -1 ล้านตัน
นิคมอุตสาหกรรมหลักชัยเมืองยาง ประสบผลสําเร็จเร็วมาก ซึ่งเป็นผลมาจากสงครามทางการค้าระหว่าง ที่นักลงทุนจีนตัดสินใจเข้ามาลงทุนในไทยมากขึ้น
รวมทั้งยังเป็นไปตามโครงการเส้นทางสายเศรษฐกิจ” หรือ“วันเบลต์ วันโรดของจีน ที่ส่งเสริมให้ผู้ประกอบการออกไปลงทุนในประเทศอื่น ๆ #กระทรวงอุตสาหกรรม #ปลัดกระทรวงอุตสาหกรรม #ปลัดกอบชัย
รัฐบาลไทย-ข่าวทำเนียบรัฐบาล-โฆษกฯ เผยปีใหม่หยุดยาว 4 วัน ตั้งแต่วันที่ 30 ธ.ค. 2560 –  วันที่ 2 ม.ค. 2561
วันอังคารที่ 7 พฤศจิกายน 2560
โฆษกฯ เผยปีใหม่หยุดยาว 4 วัน ตั้งแต่วันที่ 30 ธ.ค. 2560 –  วันที่ 2 ม.ค. 2561
โฆษกประจําสํานักนายกรัฐมนตรีเผย ปีใหม่หยุดยาว 4 วัน ตั้งแต่วันที่ 30 ธ.ค. 2560 –  วันที่ 2 ม.ค. 2561
วันนี้ (7พ.ย. 60 ) เวลา 14.50 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่งมีพลเอก ประยุทธ์ จันทร์โอชา นายกรัฐมนตรี เป็นประธานฯ พลโท สรรเสริญ แก้วกําเนิด โฆษกประจําสํานักนายกรัฐมนตรี ได้เปิดเผยเกี่ยวกับวันหยุดราชการในช่วงปีใหม่ที่จะถึงนี้ว่า วันเสาร์ที่ 30 และวันอาทิตย์ที่ 31 ธันวาคม 2560 เป็นวันหยุดประจําเดือนตามปกติอยู่แล้ว โดยวันอาทิตย์ที่ 31 ธันวาคม 2560 เป็นวันหยุดประจําเดือนซึ่งตรงกับเป็นวันหยุดประจําทุกปี และวันที่ 1 มกราคม 2561 เป็นวันขึ้นปีใหม่และตรงกับวันจันทร์ก็ถือเป็นวันหยุดประจําปีด้วย ทั้งนี้ แนวทางการดําเนินการดังกล่าวคณะรัฐมนตรีได้มีหลักการไว้ว่า หากกรณีใดก็ตามที่วันหยุดประจําปีตรงกับวันหยุดประจําเดือน คือวันอาทิตย์ที่ 31 ธันวาคม 2560 ให้นับวัดหยุดชดเชยไปอีกวันหนึ่ง จึงทําให้มีวันหยุดชดเชยอีก 1 วัน คือวันที่ 2 มกราคม 2561 รวมวันหยุดทั้งหมด 4 วัน (วันที่ 30 ธ.ค. 2560 – วันที่ 2 ม.ค. 2561)
นอกจากนี้ โฆษกประจําสํานักนายกรัฐมนตรี ได้เปิดเผยว่า นายกรัฐมนตรี ได้แจ้งต่อที่ประชุมคณะรักษาความสงบแห่งชาติ (คสช.) รับทราบเกี่ยวกับคําสั่งหัวหน้า คสช.ที่ 48/2560 เรื่องการแต่งตั้งข้าราชการให้ดํารงตําแหน่ง โดยให้นายวรานนท์ ปีติวรรณ พ้นจากตําแหน่งอธิบดีกรมการจัดหางาน และให้ดํารงตําแหน่งรองปลัดกระทรวงแรงงาน และให้นายอนุรักษ์ ทศรัตน์ พ้นจากตําแหน่งรองปลัดกระทรวงแรงงาน และให้ดํารงตําแหน่งอธิบดีกรมการจัดหางาน เป็นการย้ายสลับตําแหน่งกันเพื่อความเหมาะสม
----------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรียืนยัน ร่างพระราชบัญญัติประกอบรัฐธรรมนูญว่าด้วยการเลือกตั้งสมาชิกสภาผู้แทนราษฎร ดำเนินการตามกระบวนการขั้นตอนของกฎหมาย  โดยรัฐบาลประสานงานใกล้ชิดเพื่อไม่ให้กระทบโรดแมป
วันอังคารที่ 3 เมษายน 2561
นายกรัฐมนตรียืนยัน ร่างพระราชบัญญัติประกอบรัฐธรรมนูญว่าด้วยการเลือกตั้งสมาชิกสภาผู้แทนราษฎร ดําเนินการตามกระบวนการขั้นตอนของกฎหมาย  โดยรัฐบาลประสานงานใกล้ชิดเพื่อไม่ให้กระทบโรดแมป
นายกรัฐมนตรียืนยัน ร่างพระราชบัญญัติประกอบรัฐธรรมนูญว่าด้วยการเลือกตั้งสมาชิกสภาผู้แทนราษฎร ดําเนินการตามกระบวนการขั้นตอนของกฎหมาย โดยรัฐบาลประสานงานใกล้ชิดเพื่อไม่ให้กระทบโรดแมป
วันนี้ (3 เมษายน 2561) เวลา 13.45 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรี กล่าวถึงความคืบหน้าของร่างพระราชบัญญัติประกอบรัฐธรรมนูญว่าด้วยการเลือกตั้งสมาชิกสภาผู้แทนราษฎรว่า ได้ส่งหนังสือตอบกลับไปยังสภานิติบัญญัติแห่งชาติ (สนช.) เกี่ยวกับประเด็นการยื่นให้ศาลรัฐธรรมนูญตีความ ภายหลังมีการประสานงานและหารือระหว่างฝ่ายกฎหมายของรัฐบาลและ สนช. เพื่อให้เกิดความชัดเจนก่อนส่งร่างกฎหมายดังกล่าวขึ้นทูลเกล้าฯ และเพื่อให้เกิดความเรียบร้อยไม่เกิดความขัดแย้งในภายหลัง ดังนั้นรัฐบาลจึงให้ สนช. เป็นผู้ดําเนินการยื่นให้ศาลรัฐธรรมนูญ พิจารณา ซึ่งทุกฝ่ายที่เกี่ยวข้องพยายามไม่ให้เกิดปัญหาในการเลือกตั้ง โดยมีการประสานงานกันอย่างใกล้ชิด
นายกรัฐมนตรี กล่าวย้ําว่า ขณะนี้ทุกฝ่ายกําลังดําเนินการไม่ให้กระทบโรดแมป และไม่ให้เกิดปัญหาขึ้นภายหลังการเลือกตั้ง ส่วนการแก้ไขคําสั่งคณะรักษาความสงบแห่งชาติ (คสช.) ที่ 53/2560 ตามที่พรรคการเมืองทักท้วงว่า มีปัญหาในทางปฏิบัตินั้น ขณะนี้ทางคณะกรรมการกฤษฎีกาได้หารือกับคณะกรรมการร่างรัฐธรรมนูญ (กรธ.) และคณะกรรมการการเลือกตั้ง (กกต.) เพื่อนําเสนอประเด็นข้อติดขัดต่าง ๆ มายัง คสช. ซึ่งส่วนใหญ่เป็นเรื่องทางธุรการ ดังนั้น คสช. จะพิจารณาแก้ไขในประเด็นที่เป็นปัญหา โดยยังไม่ยกเลิกคําสั่ง คสช. เพื่อลดปัญหาทางธุรการเท่านั้น
.....................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-“ยุติธรรม” หารือเพื่อกำหนดแนวทางการนำแผนที่ทางภูมิศาสตร์ มาใช้ปรับในการดำเนินงานของกระทรวงยุติธรรม
วันพุธที่ 9 พฤษภาคม 2561
“ยุติธรรม” หารือเพื่อกําหนดแนวทางการนําแผนที่ทางภูมิศาสตร์ มาใช้ปรับในการดําเนินงานของกระทรวงยุติธรรม
กระทรวงยุติธรรม หารือเพื่อกําหนดแนวทางการนําแผนที่ทางภูมิศาสตร์มาใช้ปรับในการดําเนินงานของกระทรวงยุติธรรม
ในวันพุธที่ ๙ พฤษภาคม ๒๕๖๑ เวลา ๑๐.๐๐ น.
ณ ห้องประชุมกระทรวงยุติธรรม ๒ ชั้น ๘ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
นายธวัชชัย ไทยเขียว รองปลัดกระทรวงยุติธรรม
เป็นประธานการประชุมหารือการนําแผนที่ทางภูมิศาสตร์มาใช้สนับสนุนการดําเนินงาน
ของหน่วยงานในสังกัดกระทรวงยุติธรรม ประกอบด้วย กรมคุมประพฤติ กรมบังคับคดี
กรมพินิจและคุ้มครองเด็กและเยาวชน กรมราชทัณฑ์ และสํานักงานปลัดกระทรวงยุติธรรม
ทั้งนี้ ได้เชิญผู้เชี่ยวชาญจากสํานักงานพัฒนาเทคโนโลยีอวกาศและภูมิสารสนเทศ (องค์การมหาชน) (GISTDA)
เพื่อให้ข้อมูลที่เป็นประโยชน์ในการดําเนินงานด้วย
โดยที่ประชุมได้ร่วมกันพิจารณาแนวทางในการใช้ประโยชน์จากข้อมูลของ GISTDA ในด้านต่างๆ
อาทิ ข้อมูลด้านพิกัดสถานที่ ข้อมูลพิกัดบุคคล ข้อมูลเชิงสถิติและข้อมูลสนับสนุนทางเทคโนโลยี
มาใช้ในการปฏิบัติงานเพื่อให้มีความสะดวก รวดเร็ว และมีประสิทธิภาพมากยิ่งขึ้น
ทั้งนี้ ที่ประชุมมีมติให้กําหนดมาตรฐานพื้นที่เขตปลอดภัยในภารกิจงานด้านพัฒนาพฤตินิสัย ๓ หน่วยงาน
ประกอบด้วย กรมคุมประพฤติ กรมพินิจและคุ้มครองเด็กและเยาวชน และกรมราชทัณฑ์
เพื่อเป็นการสร้างมาตรฐานในการดําเนินงานด้านกระบวนการยุติธรรม
ให้แก่หน่วยงานในสังกัดกระทรวงยุติธรรมต่อไป